open-index/open-wikipedia-markdown huggingface dataset:
Dover (distrikt)

**Dover** er et administrativt distrikt i Kent, England. Administrasjonsbyen er Dover. Distriktet ble opprettet 1. april 1974, da kretsene Deal, Dover og Sandwich samt det meste av landdistriktet Eastry ble slått sammen. Distriktet har et areal på 314,85 km² og hadde 111&nbsp;674 innbyggere i 2011.

## Geografi
Den nordlige grensen markeres av elven Stour. Mot øst grenser Dover mot City of Canterbury, mot sør Capel-le-Ferne og mot øst Doverstredet. 

I den sørlige delen, der kalkformasjonen North Downs møter havet, finner man Dovers hvite klipper. Nordover fra kysten ligger området på havnivå, og består av sanddyner som elven Stour snor seg gjennom. Royal St. George's Golf Club ble grunnlagt i dette området i 1887. 

Det var tidligere kullgruvedrift i området, ved Tilmanstone og Betteshanger. Ruiner etter gruvene er synlige. 

Den romerske veien Watling Street gikk gjennom distriktet, og følges i dag av A2. Motorveien M20 går også gjennom distriktet, og har avkjøring blant annet ved terminalen til Kanaltunnelen. 

## Byer i distriktet

*Deal
*Dover
*Sandwich

## Verdslige sogn i distriktet

*Sognene er for det meste identiske med en landsby, men i noen tilfeller er flere landsbyer slått sammen.*

* Alkham
* Ash
* Aylesham
* Capel-le-Ferne
* Denton og Wootton
* Eastry
* Eythorne
* Goodnestone
* Great Mongeham
* Guston
* Hougham without
* Langdon
* Lydden
* Nonington
* Northbourne
* Preston
* Ringwould og Kingsdown
* Ripple
* River
* Sheperdswell og Coldred
* Sholden
* St Margaret-at-Cliffe
* Staple
* Stourmouth
* Sutton by Dover
* Temple Ewell
* Tilmanstone
* Walmer
* Whitfield
* Wingham
* Woodnesborough
* Worth

## Referanser


## Eksterne lenker
*
Dapson

**Dapson**, med generisk navn *4,4'--diaminodifenylsulfone*, er et medikament som brukes ved sykdommene spedalskhet og Dermatitis herpetiformis. Medikamentet er prototypen på medikamenter av klassen sulfoner, og alle andre medikamenter i klassen er derivater av dapson.

## Historikk
Dapson ble oppdaget som kjemisk slektning til sulfonamider, og ble interessant på grunn av effekten mot tuberkulosebakterien og mot leprabakterien.

## Virkningsmekanisme
Virker på samme måte som sulfonamider, er analog til para-aminobenzosyre, som er deres antagonist.

## Bivirkninger
Hemolyse som forefinnes hos alle som behandles med 200–300&nbsp;mg daglig. Hos pasienter med mangel på Glukose-6-fosfatdehydrogenase, gir 50&nbsp;mg daglig det samme.
Truist Championship

**Quail Hollow Championship**, med sponsornavnet **[[Wells Fargo]] Championship**, er en golfturnering på PGA-touren som årlig arrangeres tidlig i mai på Quail Hollow Club i Charlotte i Nord-Carolina. Turneringen ble spilt for første gang i 2003 som *[[Wachovia]] Championship*, og har trukket mange av de beste spillerne på PGA-touren.

Turneringen har en stor premiepott med over 1 million dollar til vinneren. Den første tittelsponsoren var bank- og finanskonsernet Wachovia, som ble kjøpt opp av Wells Fargo i 2008. Hoveddelen av inntektene går til den veldedige organisasjonen Teach for America.

## Vinnere

## Eksterne lenker
* 
* Profil på PGATOUR.com
Słupsk

**** (IPA: , tysk: *Stolp*, IPA: ) er en polsk distriktsnivåby liggende i det nordvestre pommerske voivodskap. Den ligger ved Østersjøen, på Den slovintsiske kysten, og ved elven Słupia. Byen har 97&nbsp;331 innbyggere. 

Byen oppnådde bystatus 20. august 1265, og denne statusen ble stadfestet av Brandenburgs markgreve i 1310. Etter den polske administrative inndelingsreform ble Słupsk i 1999 erklært som distriktsnivåby. Byen har gjennom sin historie tilhørt flere stater og ligger i et skjæringspunkt av tyske og slaviske interesser og tradisjoner.

Den tidligste kjente historiske kilde omtaler en slavisk bosetning plassert på myrlandet ved elven Słupia i 1015.

I året 2003 inngikk Słupsk et samarbeid med Ustka, en liten kystby som ligger rett ved munningen til Słupia, omtrent 20 km unna Słupsk. Området omfattet av samarbeidet heter Dobbeltbyen etter mønster av Trippelbyen.

Den viktigste monument i byen er Slott av Pommerske Prinsene. Gamlebyen  med kirkene er delvis bevart.

## Vennskapsbyer
*  Carlisle, Storbritannia (siden 1987)
*  Vanda, Finland (siden 1987)
*  Flensburg, Tyskland (siden 1988)
*  Arkhangelsk, Russland (siden 1989)
*  Bari, Italia (siden 1989)
*  Bukhara, Usbekistan (siden 1994)
*  Vordingborg, Danmark (siden 1994)
*  Cartaxo, Portugal (siden 2007)
*  Ustka, Polen (siden 2007)
*  Hrodna, Belarus (siden 2010)

## Se også
* Hertugdømmet Pommern

## Referanser


## Eksterne lenker
*
Støtdemper

En **støtdemper** er en innretning som konverterer bevegelsesenergi til varme, vanligvis ved å tvinge en olje gjennom små hull internt.

Den mest kjente bruken av støtdempere er på biler, men brukes også i for eksempel rullebrett.  Uten støtdempere ville en bil hoppe av gårde på fjæringen sin etter å ha passert en dump eller et hull.  En støtdemper tar opp bevegelsesenergien og roer ned kjøretøyet.

Støtdempere har også vært brukt i bygninger for å beskytte dem mot jordskjelv.  Mange store maskiner bruker også støtdempere. I vaskemaskiner og sentrifuger er de nødvendige for å hindre mye sleng ved ubalanse i klesfordelingen. Broer benytter også støtdempere for å håndtere deformasjon og bevegelse fra temperaturendringer, trafikk og vind.

En støtdemper kan være enkeltvirkende eller dobbeltvirkende. En enkeltvirkende støtdemper gir lite eller ingen motstand ved bevegelse i den ene retningen. I biler er det viktigere å dempe bevegelse av bilen oppover enn nedover. På humpete vei vil en enkeltvirkende støtdemper trekke fjærene sammen og bilen ned mot veien, og gir fastere fjæring enn på relativt jevn vei.

Enkelte støtdempere er justerbare. Dersom bilen har mer last bak og bakparten «slenger» mer opp og ned, kan stramming av bakre dempere gi betydelig bedre fjæring og kjøreegenskaper.

På gamle biler med bladfjærer gjorde gnidning mellom bladene i fjæra at bevegelsen ble dempet. Det var derfor mindre behov for støtdempere på disse bilene enn på biler med spiralfjærer.

## Referanser


## Eksterne lenker
*
Mishawaka

**Mishawaka** er en by i St. Joseph County i Indiana, USA. Byen ligger ved elva St. Joseph, og er tvillingby til South Bend lengre vest. Byen ble grunnlagt i 1833, da fire mindre gruvebyer, som var oppstått etter at det var oppdaget jernforekomster i området, ble slått sammen. Byen er oppkalt etter shawnee-høvdingen Elkharts datter *Mishawaka*, som levde på slutten av 1700-tallet.

## Referanser


## Eksterne lenker
*
Tubax

**Tubax** er et er et musikkinstrument i treblåserfamilien. Det er egentlig en modifisert kontrabass-saksofon funnet opp av Benedikt Eppelsheim, og er stemt i Ess med grunntone Ess1, akkurat som kontrabass-saksofonen. Den noteres i G-nøkkel som transponerende instrument, og har en rekkevidde fra Db1(skrevet: B&#9837; rett under notelinjene) til H1. Tubaxen finnes også stemt i C og B&#9837;, med grunntone hhv. C1 og B&#9837;2. B&#9837;-tubaxen kan sees på som en endelig realisering av Adolphe Sax' 150 år gamle plan om en subkontrabass-saksofon.

Tubaxen har en mye trangere boring enn kontrabass-saksofonen, og er mer lik en sarrusofon. Den har samme fingring som kontrabass-saksofonen, og bruker barytonsaksofon-munnstykke. Den trange boringa gjør at den har mindre kraft enn en kontrabass-saksofon, men det gjør også at den lettere kan spille mykt i dybden. Den låter som en barytonsaksofon med en ekstra oktav i dybden.
Fossbergom

**Fossbergom**  er et tettsted og administrasjonssenteret i Lom kommune i Innlandet. Tettstedet har  innbyggere per 1. januar , og omtales også som tettstedet **Lom**. Navnet Fossbergom har det fått av Prestfossen, en til tider ganske mektig foss i Bøvra som renner ut i Otta rett ved Fossbergom. Her finner vi også Lom stavkirke, Norsk Fjellmuseum og Fossheim Steinsenter.

## Referanser



Fil:Iglesia vikinga en LOM,Noruega.jpg|Lom stavkirke
Fil:04 Lom - Norwegen.jpg|Fossberg hotell
Fil:Smak i Lom.jpg|Delikatessebutikk
Fil:Prestfossen I.jpg|Prestfossen med bakeri ved siden av
Fil:Lomseggen 02.jpg|Fossbergom ligger ved foten av Lomseggen
Prospero Colonna

**Prospero Colonna** er navnet på flere personer:

*Prospero Colonna den eldre (død 1463), kardinal
*Prospero Colonna den yngre, general kjent fra slaget ved Lepanto
Phoenix Open

**Phoenix Open** er en golfturnering på PGA-touren som spilles i slutten av januar på TPC of Scottsdale i Arizona. Tittelsponsor er siden 2009 renovasjonsselskapet Waste Management.

Turneringen ble arrangert for første gang i 1932 under navnet *Arizona Open*. Etter 1939 ble den imidlertid innstilt, før golfentusiasten Bob Goldwater&nbsp;sr. blåste nytt liv i turneringen i 1939 da han fikk overbevist sine tidligere medstudenter fra Thunderbird til å overta ledelsen. Goldwater ble imidlertid sittende igjen med det meste av arbeidet, og fikk blant annet trykket opp billetter, solgt sponsorkontrakter og avtalt bruk av golfbanen til Phoenix Country Club. Han inviterte dessuten noen av sine venner til å delta i turneringen &ndash; disse vennene var tilfeldigvis Bing Crosby, Bob Hope og en golfspiller ved navn Ben Hogan. Siden har turneringen blitt arrangert hvert år med unntak av 1943 på grunn av reiserestriksjoner under annen verdenskrig.

Arizona Country Club ble benyttet som turneringsbane i 1955, og banen vekslet deretter mellom Phoenix Country Club og Arizona Country Club. I 1987 ble den flyttet til TCP of Scottsdale. Underveis har turneringen også vært kjent som *Phoenix Open* og *Ben Hogan Open*.

Phoenix Open er kjent for sitt høye publikumstall, de seneste årene rundt 500&nbsp;000 tilskuere over turneringens fire dager. Det mest populære hullet blant publikum er det 16., som best kan beskrives som en stor fest. Dårlige slag på hull 16 fører til buing og piping, fordi hullet er enkelt etter PGA-standard, mens gode slag fører til høylytte heiarop og applaus. Mange av tilskuerne er studenter fra Arizona State University, som ligger rett i nærheten. Den mest populære spilleren i Phoenix Open er uten tvil Phil Mickelson, som selv studerte ved Arizona State.

## Vinnere

## Eksterne lenker
* 
* Profil på PGATOUR.com
* Friedman Billings Ramsey
Tournament Players Club

**Tournament Players Club** (**TPC**) er et nettverk av offentlige og private golfbaner som eies av organisasjonen PGA TOUR. De fleste av banene er eller har vært åsted for turneringer på PGA-touren.

## Baner
### Offentlige baner
* TPC at The Canyons, Las Vegas, Nevada
* TPC at Deere Run, Silvis, Illinois
* TPC at Heron Bay, Coral Springs, Florida
* TPC of Louisiana, New Orleans, Louisiana
* TPC of Myrtle Beach, Murrells Inlet, Sør-Carolina
* TPC at Sawgrass, Ponte Vedra Beach, Florida
* TPC of Scottsdale, Scottsdale, Arizona
* TPC of Tampa Bay, Lutz, Florida
* TPC at Valencia, Valencia, California
* TPC of Virginia Beach, Virginia Beach, Virginia

### Private baner
* TPC at Avenel, Potomac, Maryland
* TPC of Boston, Norton, Massachusetts
* TPC at Craig Ranch, McKinney, Texas
* TPC at Eagle Trace, Coral Springs, Florida
* TPC at Jasna Polana, Princeton, New Jersey
* TPC of Michigan, Dearborn, Michigan
* TPC at Piper Glen, Charlotte, Nord-Carolina
* TPC at Prestancia, Sarasota, Florida
* TPC at River Highlands, Cromwell, Connecticut
* TPC at River's Bend, Cincinnati, Ohio
* TPC at Southwind, Memphis, Tennessee
* TPC at Sugarloaf, Duluth, Georgia
* TPC at Summerlin, Las Vegas, Nevada
* TPC of the Twin Cities, Minneapolis, Minnesota
* TPC at Wakefield Plantation, Raleigh, Nord-Carolina

## Eksterne lenker
*
Sipadan

**Sipadan** (malayisk og indonesisk: *Pulau Sipadan*, engelsk: *Sipadan Island*)  er en øy i den malaysiske delstaten Sabah. Øya ligger i Celebessjøen, om lag 35 kilometer sør for Semporna på Borneos vestkyst. Etter en strid mellom Malaysia og Indonesia om øyas suverenitet, avgjorde FNs internasjonale domstol i Haag i desember 2002 at Sipidan, og den noe mindre Ligitan, skulle tilhøre Malaysia.

Sipadan har et areal på 0,13 kvadratkilometer. Øya er formet av koraller som har vokst på toppen av en utdødd vulkan. Selve øya er kledd med tett regnskog og har et omkringliggende korallrev hvor der er registrert over tre tusen arter fisk og flere hundre korall-arter. Sipadan var ubebodd frem til 1980, da den ble utviklet til et turistmål for dykkere.

## Turisme

Dykkerturismen er Sipadans største inntektskilde. Øya ble gjort spesielt kjent i 1983 etter Jacques-Yves Cousteaus naturdokumentar *Ghost of the Sea Turtles*. I 1992 hadde øya fem turistresorter og i 1997 ble den regnet som en av de stedene i Malaysia med størst turisttilstrømning, noe som utgjorde en stor trussel for miljøet.

Den 23. april 2000 ble 21 turister bortført, fra Sipadan til den filippinske øya Jolo, av væpnede menn tilhørende separatistgruppen Abu Sayyaf. Gislene ble etter lang tid løslatt, den siste den 11. juni 2003.

I 2004 vedtok Malaysias regjering, grunnet økologiske hensyn, at alle dykkeroperatører skulle flytte bygningsstrukturer fra øya innen 31. desember samme år. Strukturene ble flyttet til Mabul. I 2008 ble det innført en begrensning på 120 tillate dykkere hver dag på Sipadan. I 2005 var de eneste innbyggerne på Sipadan et par observatører tilhørende Malaysias naturdepartement.

Sipadan regnes i en rekke sammenhenger som blant de fremste dykkerlokalitetene i verden. En av opplevelsene er dykking i *skilpaddegraven*, en grotte under havet med flere tuneller som gjør at skilpaddene blir desorienterte og drukner. Grotten er full av skjelletter.

## Sipadan marine nasjonalpark

I 1933 ble Sipadan erklært som fuglefredningsområde av de britiske myndighetene. Øya var et viktig stopp for trekkende fugler, som blant annet ørkenlo, strandsnipe og grønnstilk. I 1964 ble øya en del av Sabahs skilpaddeeggreservat, et viktig tiltak for å gi vern til skilpaddene på øya.

Sipadan marine nasjonalpark (*Sipadan Marine Park*) ble opprettet den 1. oktober 2009. Nasjonalparken består kun av øyas areal, med mål om å utvide den med et 168 kvadratkilometer stort havområde i tillegg. Parken hadde  besøkende i 2012.

Sipadan har store forekomster av karetter, barracudaer, hestmakreller, djevelskater, skater, hammerhai og hvalhai.

## Se også
* Liste over nasjonalparker i Malaysia

## Referanser


## Kilder
* Nettstedet til Sabahs regjering. Diving sites.  . A Brief History of Pulau Sipadan.

## Eksterne lenker
* Sipadan.com 
* The Sabah Parks Board of Trustees 
* Malaysia Marine Protected Areas
Prince

**Prince** kan bety:

*Prince (artist), musiker
*Prins, medlem av en elite eller regjerende del av befolkning
*Prince (sigaretter), et sigarettmerke
*Prince Motor Company, japansk bilprodusent fra 1952 inntil fusjon med Nissan i 1966
*Prince (navn), et vanlig mannsnavn blant annet i mange afrikanske land
Beian

**Beian** er ei grend og et tidligere handelssted, knyttet til kai og havn på den sydvestligste odden av Ørland ytterst i Trondheimsfjorden. Navnet Beian betyr sannsynligvis «bøye av» (oldn. *bægja*) som henspiller på at alle skip i Trondheimsleia måtte bøye av kursen når de rundet denne odden.

Selv om Beian i dag er en lite påaktet del av kommunen, var den i skipsfartens tid et trafikk-knutepunkt. Det ble opprettet havn i Beisundet i 1880-åra som på grunn av beliggenheten ble en hovedhavn for Ørland. Frem til slutten av 1950-årene var det rutebåtanløp med Fosen-båtene, og selv Hurtigruten anløp Beian da stedet hadde sin storhetstid.

Poståpneri ble opprettet i 1859, med handelsmannen som poståpner. 7143 Beian poståpneri ble lagt ned 1/5 1970, og grenda sogner nå til *7130 Brekstad*.

Maleren Ole Juul (1852–1927) fra Vågan i Lofoten flyttet til Beian i 1912, og har gjort Beian kjent gjennom sine malerier fra tiden han bodde der. Han malte landskaper, hus og mennesker i utendørs aktiviteter, og blir ofte kalt «Lysets maler». Hans hus på Beian, Juulsheimen, oppført i 1912, er nå under restaurering, i privat eie.

## Referanser
Rochester

**Rochester** kan vise til:

## Steder

### I England
*Rochester (Kent)
**herunder Rochester bispedømme, Rochester slott og Rochesterkatedralen
*Rochester, Northumberland

### I Australia
*Rochester, Victoria

### I USA
*Rochester (Illinois)
*Rochester (Indiana)
*Rochester (Kentucky)
*Rochester (Massachusetts)
*Rochester (Michigan)
*Rochester (Minnesota)
*Rochester (New Hampshire)
*Rochester (New York) i Monroe County i staten New York
** herunder Rochester bispedømme
*Rochester (Ulster County) i staten New York
*Rochester (Ohio)
*Rochester (Pennsylvania)
*Rochester (Texas)
*Rochester (Vermont)
*Rochester (Washington)
*Rochester (Wisconsin)
*Rochester Hills i Michigan
*Rochester Township (Minnesota) 
*Rochester Township (Pennsylvania) 
*East Rochester (New York) 
*East Rochester (Pennsylvania)

## Annet

*Jarlen av Rochester
*University of Rochester og Rochester Institute of Technology, begge i Rochester, New York
*Rochester (album) Et konsertalbum av det britiske rockebandet Marillion.
Philipp Ludwig von Sinzendorf

**Philipp Ludwig von Sinzendorf** (1699–1747) var en østerriksk kardinal.

Han var fra adelsslekten Sinzendorf som stammet fra Oberösterreich og ble født i Paris mens faren var ambassadør for den tysk-romerske keiseren Josef I.

Han var biskop av Győr i Ungarn 1726&ndash;1732 og deretter erkebiskop av Breslau 1732&ndash;1747 (frem til 1742 understilt Østerrike, deretter Preussen).

Han ble kreert til kardinal i november 1727 av pave Benedikt XIII og var kardinalprest med *[[Santa Maria sopra Minerva]]* som tittelkirke fra 1730 til 1747.

## Episkopalgenealogi
Hans episkopalgenealogi er:

* Kardinal Juan Pardo de Tavera (1472–1545)
* Kardinal Antoine Perrenot de Granvellardi (1517–1586) *bispeviet 1542
* Biskop François Sonnius (Van de Velde) (1506–1676) *1562
* Erkebiskop Louis de Berlaymont (1542–1596) *1571
* Biskop Maximilien Morillon (1517–1586) *1583
* Biskop Pierre Simons (1538–1605) *1585
* Erkebiskop Matthias Van den Hove (Hovius) (1542–1620) *1596
* Erkebiskop Jacques Boonen (1573–1655) *1617
* Erkebiskop Gaspard Dubois (Van Den Bosch, Nemius) (1577–1567) *1635
* Biskop Marius Ambroise Capello (1597–1676) *1654
* Erkebiskop Alphonse de Berghes (1624–1689) *1671
* Erkebiskop Humbertus Guilielmus de Precipiano (1627-1711) *1683
* Biskop Philips-Erard van der Noot (1639-1730) *1694 
* Erkebiskop Girolamo Grimaldi den yngre (1674-1733) *1713
* Kardinal *Philipp Ludwig von Sinzendorf * (1699-1747) *1689

## Referanser


## Eksterne lenker
* Philipp Ludwig von Sinzendorf på catholic-hierarchy
* Biografi på The Cardinals of the Holy Roman Church
Juan Borja

**Juan Borja** (født 1446 i Valencia i Spania, død 1. august 1503) var en av Den katolske kirkes kardinaler. Han var erkebiskop av Monreale på Sicilia, biskop av Ferrara og latinsk patriark av Konstantinopel.

Han ble kreert til kardinal i august 1492 av sin onkel pave Alexander VI, med *[[Santa Susanna]]* som tittelkirke.

## Referanser


## Eksterne lenker
*  Biografi på The Cardinals of the Holy Roman Church
Ulrik Fredrik Gyldenløve

**Ulrik Fredrik Gyldenløve** (1638&ndash;1704) var stattholder i Norge fra 1664 til 1699. 

## Biografi
Han var utenomekteskapelig – såkalt uekte – sønn av Fredrik III og Margrethe Pape. Han signerte selv med navneformen *Guldenlew*.

I hans tid ble den norske hæren øket til 12 000 mann. Han arbeidet for å skaffe hæren bedre utstyr og flere øvelser. Han ledet de norske styrkene med suksess i den skånske krigen (Gyldenløvefeiden) 1675&ndash;1679. Han bodde i Stattholdergården i Kvadraturen på slutten av 1600-tallet. Fredriksten festning ble bygget i hans funksjonstid, og ett av de tre utenverkene, fortet Gyldenløve, er oppkalt etter ham. Karl XII falt like under kanontårnet Gyldenløve den 11. desember 1718.

## Grevskapet Laurvigen
I 1671 opprettet kong Christian V Larvik grevskap for Ulrik Fredrik Gyldenløve, og grunnla samtidig byen Larvik. Gyldenløve var byggherre for kirken og herregården. Han eide en stund setegården Trosvig i Fredrikstad, og han pleide å oppholde seg der når han var i Fredrikstad. Etterhvert solgte han gården til general Cicignon. 

Til tross for at han var stattholder i Norge i 35 år, oppholdt han seg ofte i Danmark, og hadde i lange perioder en *visestattholder* til å ivareta embetsoppgavene.

Gyldenløve døde i Hamburg. Et orlogsskip seilte ham til København, hvor han etter eget ønske ble gravlagt i Vor Frue kirke. Gravmonumentet var utformet av Thomas Quellinus. Det ble senere ødelagt, men fragmenter av sarkofagen kan fortsatt sees.

## Ekteskapene
Ulrik Fredrik var gift tre ganger.
* I 1659 hemmelig gift med Sophie Urne, ekteskapet oppløst i 1660. En sønn fra dette ekteskap, Waldemar Løvendal, var stattholder i Norge 1710–12
* 16. desember 1660 gift med Marie Grubbe, paret ble skilt i 1670
* I 1677 gift med komtesse Antoinette Augusta av Aldenburg (1660 Amsterdam–1701), datter av Anton I riksgreve av Aldenburg til Varel og Knyphausen (1633 Oldenburg–1680 Varel) og Auguste Johanna grevinne av Sayn-Wittgenstein-Hohenstein (1638–1669). Dette ektepars 4. barn, datteren, den tidlig avdøde komtesse Charlotte Amalie Danneskiold-Laurvig (1682-99), ble i 1696 gift med Christian Gyldenløve (1674–1703), som var en sønn av kong Christian V av Danmark og Norge i dennes forhold til Sophie Amalie Moth, og som ble gift for 2. gang med Dorothea Krag. 

Gyldenløve hadde et kjærlighetsforhold til kjøpmannsdatter Maria Meng i Frederikshald, som fødte ham sønnen Wilhelm de Ulrichsdal.

## Minnesmerker og hedersbevisninger
Flere norske byer har oppkalt en gate eller plass etter greven, deriblant:

* Gyldenløves gate i Oslo
* Gyldenløves gate i Kristiansand
* Gyldenløves gate i Trondheim
* Gyldenløves gate i Tønsberg
* Gyldenløves plass i Drammen

Flere hoteller er også oppkalt etter ham, blant annet et hotell i Uddevalla.

## Se også
* Gyldenløve

## Referanser


## Eksterne lenker
* 
* Grundig biografi i ''Dansk biografisk Lexikon'' fra 1887-1905 (på dansk)
* Otto von Munthe af Morgenstierne: *Ulrich Frederik Gyldenløve og hans Descendenter (Løvendal, Danneskiold-Løvendal, Løvensøn, Danneskiold-Laurvig)*  (Kbh. 1923), *Med 3 Portrætter* • Særtryk  af *Personalhistorisk Tidsskrift* 8. R. 2. B. 1 — 2. H.
Kurt Hamrin

**Kurt «Kurre» Hamrin** (1934–2024) var en svensk fotballspiller. Han er nummer seks på listen over alle tiders toppscorere i Italias Serie A.

Hamrin spilte først for AIK i Sverige. I 1956 gikk han til Juventus og spilte 23 kamper i sin eneste sesong der. Deretter gikk han til Padova Calcio, hvor han scoret 20 mål på 30 kamper. Deretter spilte han for ACF Fiorentina i ni år (fra 1958 til 1967). I løpet av denne tiden scoret han 150 mål på 289 Serie A-kamper. I 1967 gikk han til AC Milan, hvor han spilte to sesonger, og var med på å vinne ligaen i 1968. Hans siste klubb var SSC Napoli, hvor han spilte fra 1969.

Hamrin spilte 32 landskamper for  og scoret 17 mål.

## Referanser


## Eksterne lenker
*
Gartland

**Gartland** er en bygd i Grong i Trøndelag. 

Gartland ligger ca. 8 kilometer nord for Grong sentrum langs Europavei 6; fylkesvei 775 tar av fra E6 her og går nordvestover mot Høylandet og Ytre Namdal. På en høyde i bygda ligger Gløshaug kirke. Stedet Gartland består av tre grender. *Gartlandsgrenda* som ligger på vestsida av Namsen og grendene *Elstad* og *Rosset* som ligger på østsida av Namsen. Gartland stasjon på Nordlandsbanen åpnet i 1940 og ble ubetjent i 1959.

Bygda er kjent for godt laksefiske. På 1800- og 1900-tallet var det flere engelske adelsmenn som eide hus på Gartland som de brukte som base for laksefisking. Den første og mest markante var Merthyr Guest som kom til bygda i 1862. Bygda fikk butikk i 1926 og poståpneri i 1943.

## Referanser
Luca Melchiore Tempi

**Luca Melchiore Tempi ** (født 13. februar 1688 i Firenze i Storhertugdømmet Toscana, død 17. juli 1762 i Roma) var en av den katolske kirkes kardinaler. Han var tilknyttet Den romerske kurie og det pavelige diplomati, blant annet som nuntius til Flandern og tli Portugal.

Han ble kreert til kardinal i november 1753 av pave Benedikt XIV.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Flavio Chigi den eldre (1631-1693) *1686
* Kardinal Giovanni Antonio Guadagni, O.C.D. (1674-1759) *1724
* Kardinal *Luca Melchiore Tempi* (1688-1762) *1736

## Referanser


## Eksterne lenker
* Biografi på The Cardinals of the Holy Roman Church
Vedaene

**Vedaene** er en av de eldste indiske tekstene vi kjenner. De utgjør en vesentlig del av grunnlaget for hinduismen, og gjenspeiler tro og fortellinger fra vedisk mytologi. På Sanskrit betyr ordet Veda «viten» eller «kunnskap», og ordet er beslektet med ordet visdom. 

Selv om lite av dagens levende hinduisme finnes uttrykt i vedaene, og få av de gudene som nevnes i nyere hinduisme er nevnt der, regnes helligholdelse av vedaene som et kjennetegn på sann hinduisme.  

Vedaene fant antakelig sin nåværende form i det siste årtusen før vår tid, men de bygger på langt eldre tradisjoner. De er ført videre i muntlig form, og ble nedtegnet rundt vår tidsregnings begynnelse. 

## De vediske skriftene
Vedaene består av fire tekstsamlinger; i kronologisk orden Rigveda‚ Yajurveda, Samaveda og Atharvaveda. Rigveda er den eldste og mest omfattende av disse. 

De opprinnelige tekstene beskriver offerhandlingene og deres religiøse begrunnelser i det prehistoriske samfunnet i Nord-India. En sentral del av dette er påkallelse og lovprisning av en rekke guder, som Agni, Indra og Varuna og den kultiske planten soma. Det er vanlig å anta at tekstene er forfattet av presteskapet i den ariske nomadekulturen som dukket opp i Nord-India rundt år 1500 før vår tid, og som erstattet den tidligere Indus-kulturen. Den seinere hinduismen har tatt opp i seg elementer fra begge disse kulturene, og flere andre gamle kulturer som vi kjenner mindre til. 

Til hver av de fire gruppene av vediske hymner er det knyttet ulike samlinger av kommentarer og utlegninger som (i historisk rekkefølge) kalles henholdsvis *[[brahmana]]er*,* [[aranyaka]]er* og *[[Upanishadene|upanishader]]*. De yngste tekstene, upanishadene, er de lettest tilgjengelige, og finnes i mange utgaver på de fleste språk.

I 2003 ble et utvalg av tekster fra denne tradisjonen utgitt i norsk oversettelse av Bokklubben. Utgivelsen har tittelen *[[Vediske skrifter]]*.

## Litteratur
* *[[Vediske skrifter]]*. Utvalg og innledende essay av Signe Cohen; oversatt av Signe Cohen og Rasmus Reinvang. XXX, 489 sider. Bokklubben, 2003. (Verdens Hellige Skrifter; 19)
Ådal prestegjeld

**Ådal prestegjeld**, tidligere **Aadalen prestegjeld**, var et prestegjeld tilhørende Ringerike prosti i Tunsberg bispedømme i Den norske kirke. Det omfattet kirkesogn i tidligere Ådal kommune, nå beliggende nordvest i Ringerike kommune i Buskerud fylke, og hovedkirken var Viker kirke.

Ådal prestegjeld og dets sogn er nå en del av Ringerike kirkelige fellesråd underlagt Ringerike prosti.

## Kirkesogn

* Ådal prestegjeld (nedlagt, se Hval, Viker og Nes menighet)
** Ytre Ådal sogn
*** Hval kirke (sognekirke/hovedkirke)
** Nes sogn
*** Nes kirke (sognekirke)
** Viker sogn
*** Viker kirke (sognekirke)

## Historikk

*Árdalr sókn* (norrønt) har sin opprinnelse fra kristningen av landet. Aadalen antas å være lagt under Hole prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Det ble sammen med Hole senere lagt under Norderhov prestegjeld.

Ådal sogn ble ved kgl.res. av 2. februar 1857 ble skilt ut fra Norderhov prestegjeld som eget prestegjeld under navnet *Aadalens prestegjeld*, med Viker kirke som sognekirke. Prestegjeldet dekket Ådal kommune og omfattet deldistriktene Ytre Ådal i sør, Nes i Ådal i nord og Vestre Ådal i vest. Hval kirke på Hallingby overtok etter hvert som sognekirke da denne sto ferdig 1. oktober 1862.

Prestegjeldene ble faset ut under omstruktureringene av Den norske kirke i 2004. Kirkesognene er nå grunnenhetene og organiseres i kirkelig fellesråd. Menighetsprestene kan nå ha ett eller flere kirkesokn som tjenestested og hele prostiet som tjenestedistrikt.

## Se også
* Ringerike kirkelige fellesråd
* Ringerike prosti

## Referanser




## Se også
* Hval, Viker og Nes menighet

## Eksterne lenker
* Arkivverket om Buskerud fylkes sognehistorie
Fraktal

En **fraktal** er et geometrisk objekt som er ru eller uregelmessig i alle målestokker og som framstår 'oppstykket' på et radikalt vis. Noen av de beste eksemplene kan deles slik at hver av delene ligner det originale objektet. Fraktaler sies å ha uendelige detaljer, og de kan ha en selvliknende struktur som forekommer på forskjellige nivåer av forstørrelse. I mange tilfeller kan et fraktal genereres ved et gjentagende mønster gjennom en typisk rekursiv eller iterativ prosess. Begrepet «fraktal» ble først brukt i 1975 av Benoît Mandelbrot, fra det latinske *fractus* eller "brutt". Før Mandelbrot brukte begrepet, ble slike strukturer (Koch-snøflaket, for eksempel) kalt ***monsterkurver***.

Fraktaler av mange slag ble opprinnelig studert som matematiske objekter. **Fraktal geometri** er den grenen av matematikken som studerer slike fraktalers egenskaper. Den beskriver mange situasjoner som ikke enkelt kan forklares av klassisk geometri, og dette har ofte blitt anvendt i vitenskap, teknologi og datagenerert kunst. De konseptuelle røttene til fraktaler kan spores tilbake til forsøk på å måle størrelsen på objekter hvor tradisjonelle definisjoner fra Euklidsk geometri og matematisk analyse svikter.

## Historie
Nash-likevekt

**Nash-likevekt** er et uttrykk innen spillteori. John Forbes Nash jr. innførte begrepsforskjellen mellom kooperativ spillteori, som behandler spill der det kan treffes bindende avtaler, og ikke-kooperativ spillteori. For den ikke-kooperative spillteorien utviklet Nash et likevektsbegrep som senere er blitt kalt "nash-likevekt" og som er blitt et standard verktøy innenfor alle områder av økonomisk teori.

Nash-likevekten er den rekken av trekk i et spill som ender med at når en spiller ser hva motstanderen har gjort, så angrer ikke spilleren på sine egne trekk.

Mer generelt kan en si at to strategier s_1 og s_2 er i nash-likevekt dersom:
:# under den antagelsen deltager i spiller s_1, kan ikke deltager j spille noe bedre enn s_2; og
:# under den antagelsen deltager j spiller s_2, kan ikke deltager i spille noe bedre enn s_1.

## Se også
* Spillteori
* Fangens dilemma
Hole prestegjeld

**Hole prestegjeld** var et prestegjeld tilhørende Ringerike prosti i Tunsberg bispedømme i Den norske kirke. Det omfattet Hole kommune i Buskerud fylke, og hovedkirken var Hole kirke.

Hole prestegjeld og dets sogn er nå en del av Hole kirkelige fellesråd underlagt Ringerike prosti.

## Historikk

*Hólar sókn* (norrønt) har sin opprinnelse fra kristningen av landet.

### Prestegjeldet

Hole hadde egen prest og prestegård i middelalderen, det var eget prestegjeld. Dette fortsatte etter reformasjonen, men Hole ble nå regnet som anneks til Norderhov prestegjeld. I 1560 skulle presten i Hole *etter gammel skikk* bare ha noen av inntektene i eget sogn, mens sognepresten i Norderhov fikk tienden for hele Ringerike. I 1575 ble det fastsatt ved dom at sognepresten i Hole hadde rett til tienden i eget sogn, det var igjen ansett som eget prestegjeld.

I Povel Huitfeldts Stiftsbok fra 1574-77 omtales følgende kirker i *Hoele Sogenn*:
* Hoele Hoffuitt Kiercke
* Bønnisneß Annex
* Stens Annex

I lang tid hørte også Lunder kirke på Sokna, Viker kirke i Vestre Ådal og Tyristrand kirke på Tyristrand til Hole prestegjeld, men disse ble senere lagt inn under Norderhov prestegjeld.

Hole prestegjeld dannet grunnlaget for Hole formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Hole

## Referanser
Gustavo Kuerten

**Gustavo Kuerten** (født 10. september 1976 i  Florianópolis, Santa Catarina) er en profesjonell tennisspiller fra Brasil. Han er kjent som «Guga», en vanlig forkortelse for navnet Gustavo i Brasil.

Kuerten begynte å spille tennis som seksåring. Fra han var fjorten år, reiste han verden rundt for å delta i juniorturneringer. Kuerten ble profesjonell i 1995.

Han er først og fremst kjent for sine tre seire i French Open, i 1997, 2000 og 2001. I 1997 slo han de tidligere mesterne Thomas Muster, Jevgenij Kafelnikov og Sergi Bruguera på vei til tittelen. Han var ranket nummer 66 i verden da turneringen begynte, og er med det den nest lavest rankede spilleren som har vunnet en Grand Slam-turnering i tennis for menn. (Mark Edmondson var ranket 212 i verden da han vant Australian Open i 1976.) 

Han var den første brasilianeren som vant en Grand Slam-turnering. Han avsluttet 2000 som nummer én på ATP-rankingen, etter å ha vunnet ATP-sluttspillet i Lisboa det året. I finalen slo han Andre Agassi 6-4, 6-4, 6-4. I semifinalen slo han Pete Sampras, og Kuerten ble dermed den første som slo disse to i de to siste kampene av en turnering. Kuerten ble den første sør-amerikaneren som toppet ATP-rankingen ved årsslutt, og ingen har gjort det etter ham.

Kuerten ble plaget av en hofteskade i de siste årene av sin profesjonelle karriere og spilte derfor lite mot slutten, før han la opp i 2008.

## Spillestil

Kuerten er best på grus, som er det langsomste dekket i tennis. Det betyr at ballen spretter høyt etter at den har truffet bakken, på grunn av friksjonen i underlaget. Kuerten slår med mye overskru fra både forehand- og backhandsiden. Mens de fleste tennisspillerne på touren slår backhand med to hender, gir Kuertens enhåndsbackhand ham spesielt god rekkevidde.

## Grand Slam-titler

## Referanser


## Eksterne lenker
* 
* 
* 
*
Ditlev Vibe

**Ditlev Vibe** (1670–1731) var stattholder i Norge fra 1721 til 1731. Som stattholder tok han seg særlig av næringslivet, og ville også beskytte bøndene fra embetsmennene.

I 1699 ble han medlem av Det danske kanselli, og i 1708 ble han geiheimråd og medlem av Geheimekonseilet. Han var fadder til, og lånte sitt navn til forfatterinnen Ditlevine Feddersen.

## Referanser


## Kilder
* Ditlev Vibe fra Salmonsens konversationsleksikon
Mariano Puerta

**Mariano Puerta** (født 19. september 1978 i Buenos Aires) er en argentinsk tennisspiller.

Puerta har spilt profesjonelt siden 1995. I løpet av karrieren har han vunnet tre ATP-turneringer, alle på grus: 
* Palermo (1998)
* Bogotá (2000)
* Casablanca (2005)

I 2003 ble Puerta utestengt i ni måneder på grunn av bruk av det forbudte stoffet Clenbuterol.

I juni 2005 kom han til finalen i French Open, der han tapte for spanjolen Rafael Nadal.

## Referanser

## Eksterne lenker
*
Stephen Roche

**Stephen Roche** (født 1959) er en irsk tidligere syklist. Hans store sesong var i 1987, da han som den andre syklisten noensinne vant Tour de France, Giro d'Italia og VM i landeveisritt samme år. Denne trekløverprestasjonen sees på som den aller vanskeligste innen sykkelsporten og kalles på engelsk *[[Triple Crown of Cycling]]*. Kun Roche og Eddy Merckx (1974) har vunnet alle disse løpene i ett og samme år.

Roches sønn Nicolas og nevøen Daniel Martin er også profesjonelle syklister.

## Eksterne lenker
*
Drea de Matteo

**Andrea Donna de Matteo** (født 1972) er en amerikansk skuespiller som er særlig kjent fra rollen som «Adrianna» i den kjente amerikanske TV-serien *[[Sopranos]]*, og  serien *[[Joey]]* hvor hun spiller hovedrollens søster «Gina». Hun er også kjent for rollen som Angie Bolen i dramaserien Frustrerte fruer. De Matteo har en relativt stor rolle i serien *[[Sons of Anarchy]]*, som Wendy Teller.

Drea de Matteo ble i 2004 tildelt en Emmy-pris for sin rolle i *Sopranos*.

I 2005 hadde hun en rolle i actionfilmen Beleiringen: Assault on Precinct 13. I 2009 opptrådte hun i New York, I Love You. I 2015 fikk hun en rolle i Dark Places.

## Referanser


## Eksterne lenker
* 
*
Mary Pierce

**Mary Pierce** (født 15. januar 1975 i Montréal, Quebec) er en profesjonell fransk tennisspiller. Da hun var på toppen av karrieren, ble hun regnet som en de mest hardtslående kvinnelige spillerne i tennisens historie.
Pierce har vunnet to singletitler i Grand Slam-turneringer i løpet av karrieren. I 1995 vant hun Australian Open, og i 2000 vant hun French Open. I den samme turneringen vant hun også doubletittelen (sammen med Martina Hingis).

## Grand Slam-titler
*  **[[Australian Open]]:**
** Single damer – 1995 (hun beseiret Arantxa Sánchez Vicario med 6-3, 6-2 i finalen)
*  **[[French Open]]:**
** Single damer – 2000 (hun beseiret Conchita Martínez med 6-2, 7-5 i finalen)
** Double damer – 2000 (sammen med Martina Hingis).

*  **[[Wimbledon (tennis)|Wimbledon]]:**
** Mixed double 2005 (sammen med Mahesh Bhupathi)

## Referanser


## Eksterne lenker
* 
* 
*
Tunsberg bispedømme

**Tunsberg bispedømme** er et bispedømme innen Den norske kirke som omfatter menighetene i Vestfold og Buskerud, med Tønsberg domkirke som bispesete. Det er organisert i 9 prostier, 25 kirkelig fellesråd og 113 kirkesokn. Bispedømmet ble opprettet i 1948, etter at Odelstinget den 24. november 1947 vedtok at Buskerud og Vestfold skulle utgjøre et nytt bispedømme, og at Tønsberg skulle være bispesete. Disse fylkene lå tidligere under Oslo bispedømme.

Alt i 1936 ble det reist spørsmål om Oslo bispedømmes størrelse og håndterlighet, og et bispemøte foreslo å skille ut Buskerud og Vestfold for å lette arbeidet der. Det ble imidlertid ikke noe mer før etter at andre verdenskrig var over, da 250 prester i bispedømmet sendte en henstilling om å ta opp igjen spørsmålet. Blant annet ble det vurdert om et eventuelt nytt bispedømme skulle legges til Drammen eller Tønsberg. Når det ble Tønsberg skyldtes trolig dette byens lange forhistorie, og kanskje det faktum at Drammen var litt for nær Oslo. På Teie utenfor Tønsberg hadde det dessuten vært biskop i middelalderen.

Den 8. mars 1948 nominerte det nyvalgte bispedømmerådet tre kandidater til det forestående bispevalget. Residerende kapellan Bjarne Skard fikk flest stemmer og ble utnevnt til Tunsbergs første biskop. Han trådte i funksjon 1. juli 1948, og kong Haakon VII var til stede ved bispevigslingen i Tønsberg domkirke 20. juni samme år.

## Prostier  i Tunsberg bispedømme
* Tønsberg domprosti
* Drammen og Lier prosti
* Eiker prosti
* Ringerike prosti
* Hallingdal prosti
* Kongsberg prosti
* Nord-Jarlsberg prosti
* Larvik prosti
* Sandefjord prosti

## Biskoper i Tunsberg

* Bjarne Skard 1948–1961
* Dagfinn Hauge 1961–1978 
* Håkon E. Andersen 1978–1990
* Sigurd Osberg 1990–2002
* Laila Riksaasen Dahl 2003–2014
* Per Arne Dahl 2014–2018
* Jan Otto Myrseth 2018–

## Se også
* Liste over sogn i Tunsberg bispedømme
* Liste over norske biskoper

## Eksterne lenker
* Tunsberg bispedømme
Kaiser-Frazer

**Kaiser-Frazer** var et amerikansk bilmerke, stiftet i juli 1945 av Henry Kaiser og Joe Frazer.

Kaiser var en entreprenør, kjent fra byggingen av Hoover-demningen og Liberty-skip.  Frazer hadde jobbet seg opp fra mekaniker hos Packard til direktør for Willys-Overland og så Graham-Paige.  Når K-F ble stiftet kontrollerte han Graham-Paige Motor Corp., som ikke hadde konstruert en bil siden 1940.

K-F ble stiftet for å konkurrere med de bilfabrikkene som hadde overlevd depresjonen.  De største var «de tre store» (General Motors, Ford og Chrysler), med «de fire små» (Nash Motors, Hudson, Studebaker og Packard) litt på sidelinjen.

Planen var å lansere to merker: Kaiser med lav pris, og Frazer med mer luksus.  De hadde ingen modeller å starte med, så alle bilene måtte lages fra bunnen av.  I januar 1946 var de første bilene klare.  K-F kjøpte den enorme bombeflyfabrikken Willow Run i nærheten av Detroit, Michigan.  Innen juni samme år var produksjonen i gang, og de første bilene ble lansert som 1947-modeller.

Ting startet bra, med litt mer enn 139&nbsp;000 solgte 1947-modeller.  I 1948 forble modellene de samme, og salget lå på samme nivå.  Etter dette ble konkurransen sterkere.

K-F sine biler hadde en ganske svak rekkesekser, der konkurrentene hadde V8-motorer.  

Butikken gikk gradvis dårligere, inntil de i 1954 bare klarte å selge 10&nbsp;097 biler.  Bare en håndfull 1955-modeller ble bygget, før produksjonen opphørte og Henry Kaiser sendte utstyret til Argentina.  Der ble det etablert en bedrift, *Industrias Kaiser Argentina (IKA)*. De produserte Carabela fra 1955 til 1962, men hadde også en produksjon av Willys Aero 2600 og Rural samt lisensproduksjon av Renault Dauphine. 

Bilen som blir brukt av Olsenbanden i den første norske Olsenbanden-filmen, er en blå Kaiser.

## Eksterne lenker
* 
* Canadian Drivers historie om merket  (engelsk)
* Salgsbrosjyre
Colt’s Manufacturing Company

**Colt's Manufacturing Company** er en amerikansk våpenprodusent etablert i 1847. 

De produserer hovedsakelig håndvåpen, og da mest pistoler og revolvere. Colt er en av verdens mest kjente og eldste våpenprodusenter. Det mest kjente colt-våpenet er Colt Single Action Army Revolveren (Colt Peacemaker) og pistolen Colt M1911.

Etter økonomiske vansker har Colt lagt om driften og er blitt delt i to selskaper, ett som produserer militære våpen på kontrakt for det amerikanske forsvaret, hovedproduktet er den kjente amerikanske rifla M16 som har vært i bruk siden 1964.  I våre dager produseres kortere karabinversjoner av denne rifla, mest kjent er M4.

Det sivile produksjonsselskapet har konsentrert driften om noen få modeller, etter at produksjon og omsetning av Colt håndvåpen sank dramatisk på 1990-tallet.

I våre dager produseres noen få modeller av Colt 1911, noen få modeller av 1873 Model P og en eneste modell av Colts double-action revolvere, Colt Python.

Colt kjøpte Diemaco 20. mai 2005. Diemaco heter nå Colt Canada og produserer flere AR-15 kloner.

Det ser ikke ut til at Colt er i stand til å få tilbake den viktige posisjon man en gang hadde i amerikansk våpenproduksjon, det er fortsatt et åpent spørsmål om man kommer til å bestå etter utløpet av de militære kontraktene som har holdt liv i selskapet siden ca. 1995.

## Utvalgte pistoler
* Colt M1900
* Colt M1902
* Colt M1903 Pocket Hammer
* Colt M1903 Pocket Hammerless
* Colt M1911

## Utvalgte revolvere
* Colt New Service
* Colt Single Action Army Revolver
* Colt Python
## Referanser


## Eksterne lenker
*
Strålefinnefisker

* bikirer
* dynnfisk
* egentlige beinfisker
* pansergjedder
* størfisker

**Strålefinnefisker** utgjør ikke bare hovedvekten av alle fisker, men også av alle virveldyr (målt både i antall arter og i biomasse). Gruppens navn kommer av at finnene støttes av mange *finnestråler* (ikke bare av én som hos kvastfinnefisker).

Sammen med to veldig artsfattige grupper, kvastfinne- og lungefisker, sammenfattes strålefinnefiskene ofte som beinfisker.
Stamformen til strålefinnefiskene oppsto trolig i ferskvann.

## Inndeling
Mesteparten av strålefinnefiskene (99,8&nbsp;% av artene) finner man blant de egentlige beinfiskene (Teleostei). Disse danner en naturlig gruppe med mange avledete fellestrekk. De resterende små gruppene ble tidligere omtalt som *ganoider*, og inndelt i bruskganoider («Chondrostei»: bikirer og størfisker) og beinganoider («Holostei»: pansergjedder og dynnfisken). Siden 1970-tallet vet man at disse gruppene er kunstige og utgjør grader av utvikling (grader) heller enn sant slektskap (klader). Slektskapsforholdene mellom strålefinnefiskene er som følger (i hierarkisk skrivemåte):
* **[[Bikirer]]** (Polypteridae)
** Panserålen
** Skuldergjedder
* **Egentlige strålefinnefisker** (Actinopteri)
** **[[Størfisker]]** (Acipenseriformes)
*** Spadestører
*** Stører
** **Ekte beinfisker** (Neopterygii)
*** Pansergjedder
*** **Halecostomi**
**** Dynnfisken
**** **[[Egentlige beinfisker]]** (Teleostei)
***** Beintungefisker
***** **Elopocephala**
****** Elopomorpha (bl.a. tarponer og ålefisker)
****** **Clupeocephala**
******* Sildefisker
******* Ostariophysi (elektroåler, karpe-, karpelaks-, malle- og melkefisker)
******* **Euteleostei**
******** Laksefisker
******** krøklefisker
******** Vassildfisker
******** **Neognathi**
********* Gjeddefisker
********* **Neoteleostei**
********** Laksesildfisker
********** **Eurypterygii**
*********** Øglefisker
*********** **Ctenosquamata**
************ Prikkfisker
************ **Acanthomorpha**
************* Båndfisker
************* Skjeggfisker
************* Paracanthopterygii (marulker, padde-, slange-, torskefisker og rovabborer)
************* Piggfinnede fisker (bl.a. flyndre-, piggfinne-, stikling-, ulkefisker og tannkarper)

## Litteratur
* 
* 

## Referanser




## Eksterne lenker
* 
* Tree of Life: Actinopterygii Besøkt 11. oktober 2007
Hjernehinne

**Hjernehinnene** er et hinnesystem som omslutter hjernen. Det består av tre lag: dura mater, arachnoidea, og pia mater. 

* Pia mater er en svært ømfintlig hinne, også kalt årehinnen. Den ligger nærmest hjernen og går helt inn i de dypeste furene mellom hjernevindingene. 
* Den midtre hjernehinnen er arachnoidea, eller spindelvevshinnen. Dette er en tynn hinne med tynne festetråder til nervevevet, som har fått navnet fordi det ligner på et spindelvev.
* Helt ytterst mot hodeskallen ligger dura mater, også kjent som senehinnen. Den er en tykk og hard bindevevshinne.

Subarachnoidalrommet er mellomrommet som normalt finnes mellom arachnoidea og pia mater. Rommet består av cerebrospinalvæske og bindevev formet som et nettverk. 

Dura mater er vanligvis festet til kraniet, spindelvevshinnen (arachnoidea) er festet til dura mater, og pia mater er festet til hjernen. Når dura mater og spindelvevshinnen separeres ved skade eller sykdom, dannes et rom mellom som kalles subduralt rom (subdural space).

Et subduralt hematom er derfor separasjonen av spindelvevshinnen fra dura mater. De små årene som holder dura mater og spindelvevshinnen sammen ryker, og blod lekker ut i det subdurale rommet. Andre medisinske tilstander som påvirker hjernehinnene, er blant annet hjernehinnebetennelse(meningitt), en infeksjon forårsaket av virus eller bakterier. 

## Se også
*Pia mater
*Spindelvevshinnen
*Dura mater
Elektrokortikografi

**Elektrokortikografi** er registrering av hjernens elektriske aktivitet direkte på hjernes overflate. Registreringen foregår vanligvis med *strip-elektroder*" som er tynne plastbånd med 4-6 elektroder med en centimeters mellomrom eller med *Matte*( i de fleste andre land kalt *Grid*). *Matte* er en tynn plastplate med opp til 8x8 elektroder (dvs 64 elektrodepunkter). Registreringene kan foregå under hjerneoperasjoner eller elektrodene kan opereres inn og pasienten går med dem i inntil flere uker (ofte kalt *intrakraniell registrering* eller *subdurale elektroder* da de ofte plasseres under den harde hjernehinnen duramater ) for at man skal kunne registrere epileptogen aktivitet. Ved noen tilfeller vil man stikke tynne elektroder inn i hjernen for å undersøke strukturer man ikke kommer til med *subdural elektroder*. Se også elektroencefalografi.
Patrick Rafter

**Patrick Michael Rafter** (født 28. desember 1972) er en tidligere australsk tennisspiller.

Han vant US Open i 1997 og 1998. I 2000 kunne han ha blitt den første australske vinneren av Wimbledon-turneringen siden Pat Cash, men han tapte finalen mot Pete Sampras. I 2001 tapte han igjen finalen, denne gang mot Goran Ivanišević.

Rafter vant doubleturneringen i Australian Open i 1999.

I Davis Cup kom han til finalen med det australske laget i 2000 og 2001, men begge gangene ble det tap, mot Spania i 2000 og mot Frankrike i 2001.

Han la opp som tennisspiller i 2002.

## Grand slam-titler
*  **[[US Open (tennis)|US Open]]:**
** Single menn: 1997 (han beseiret Greg Rusedski med 6-3, 6-2, 4-6, 7-5 i finalen)
** Single menn: 1998 (han beseiret Mark Philippoussis med 6-3, 3-6, 6-2, 6-0 i finalen)
*  **[[Australian Open]]:**
** Double menn: 1999 (sammen med Jonas Björkman beseiret han Leander Paes & Mahesh Bhupathi med 6-3 4-6 6-4 i finalen)

## Referanser

## Eksterne lenker
*